
CENTRALNI URED STRANKE

SREDIŠNJI URED STRANKE

ЦЕНТРАЛНИ УРЕД СТРАНКЕ

ZB-06-00-363/13
Sarajevo, 07.11.2013.
Poziv za medije na press konferenciju
Predsjedništvo Narodne stranke Radom za boljitak u petak, 08.11.2013. godine u Sarajevu u 10.00 sati će održati svoju 63. redovnu sjednicu, na kojoj će između ostalog razmatrati i aktuelnu političku situaciju u cijeloj BiH. Sutra, kada je u Briselu najavljen još jedan u nizu sastanaka odgovornih političkih aktera koji su nesposobni već godinama donijeti dogovor o implementaciji presude Sejdić-Finci i BiH i njene građane povesti u normalan život, i nakon svih Boljitkovih rokova i održanih mirnih protestnih okupljanja, vrijeme je da se donesu odluke o poduzimanju  radikalnijih mjera.
Tim povodom članovi Predsjedništva Boljitka na sutrašnjoj sjednici  razmotrit će i donijeti bitne smjernice o daljem postupanju i poduzimanju mjera koje će biti nesvakidašnje i radikalne ne samo za BiH već za cijeli svijet. 
Pozivamo vas da nakon završene sjednice Predsjedništva Boljitka, popratite press konferenciju, koja će biti održana u 12.00 sati ispred platoa zgrade Parlamentarne skupštine BiH u Sarajevu na mjestu gdje je postavljen Boljitkov semafor i izvijestite javnost o stavovima čelnika Narodne stranke Radom za boljitak.
Osoba za sve dodatne informacije i koordinaciju je Emina Trhulj, mob. 063 043 354

